gl en ast pt en pt cv pt gl en lt gl es gl gl ast es gl gl gl gl gl gl gl pt
Aventuras de Ranolfo #4 – xurxodiz·eu
Situémonos: Ranolfo e Zip quedaran na aldea da xente lagarto, onde foran enviados polo concello de Saltmarsh a pesquisar as súas intencións tras interceptar unha compra de armas. Mais parece que os lagartos apenas queren as armas para contraatacar á xente peixe que os botou do seu fogar submariño, que por iso agora viven na braña.
Así que… Ranolfo e Zip deciden, en contubernio coa Raíña e o Primeiro Ministro, falsificar esa carta imitando a sinatura dos conselleiros. Porén, para darlles un sinal de confianza, prométenlles que cando chegar o momento da guerra contra a xente peixe, poderán contar con eles dous para lles axudar. Ai ai ai… isto vai pasar factura, ides ver.
E Ranolfo, como está? Pois seica deixou de comer carne, e beber alcohol, e fala moito de que o seu corpo é un templo a coidar. Pero cando Zip comezou a torturar a un prisioneiro peixe, rompéndolle os dedos, non quixo tomar parte e marchou, e desafiou a Zip dicíndolle que el non sabe realmente como quere WinRar que actúen! Pero Zip retrucou citando uns preceptos de WinRar que Ranolfo non coñecía, demostrando que sabía máis ca el.
Así que nova crise de fe para Ranolfo. Será que WinRar está a xogar con Ranolfo, a usalo como monicreque? Ao fin da xornada foron durmir, e Ranolfo tivo unha visión dun ser extraño cun casco lisiño e reflectante, que lle dixo: «Se estás presto para un compromiso maior, toma este obxecto». E espertou cun cetro no peito!
Nunhas semanas veremos se é posible a paz entre Saltmarsh e os lagartos, ou mesmo entre os métodos de Zip e Ranolfo! E que diaño é ese cetro que apareceu, claro. Ficade atentes!
Publicado orixinalmente en Twitter.
Authorial WordPress Theme por Jorge Diz Pico